Jacki Weaver

Jacqueline Ruth Weaver, nada en Hurstville o 25 de maio de 1947, é unha actriz australiana de teatro, cinema e televisión. Weaver salientou na década de 1970 durante a New Wave australiana polo seu traballo en filmes de Ozploitation como Stork (1971), Alvin Purple (1973) e Petersen (1974). Posteriormente protagonizou Picnic at Hanging Rock (1975), Caddie (1976), Squizzy Taylor (1982) e numerosos telefilmes, miniseries e producións australianas de obras de teatro como Death of a Salesman e A Streetcar Named Desire.

Weaver recibiu boas críticas e candidaturas ao óscar á mellor actriz secundaria polas súas participacións nos filmes Animal Kingdom (2010) e Silver Linings Playbook (2012). Nos seguintes anos apareceu nos filmes The Five-Year Engagement (2012), Parkland (2013), Magic in the Moonlight (2014), The Disaster Artist (2017), Bird Box (2018), Widows (2018), Poms (2019), Stage Mother (2020) e Father Stu (2022).

En televisión, Weaver protagonizou a serie cómica de Starz Blunt Talk (2015–2016), o thriller político de Fox Showcase Secret City (2016–2019), o thriller de Epix Perpetual Grace, LTD (2019) e a serie de ficción científica  Stan Bloom (2019–2020). Desde 2021, tivo un papel recorrente como Caroline Warner na serie neo-western de Paramount Network Yellowstone.

 Vida persoal 
Weaver tivo unha relación durante moitos anos con Richard Wherrett, director do Sydney Theatre Company. Estivo casada con David Price entre 1966 e 1970. Tivo un fillo en 1970 coa súa parella de entón, John Walters.

Casou con Max Hensser en 1975. Viviu con Phil Davis, antigo reporteiro criminal de Sydney, secretario de prensa de Canberra e produtor executivo para Mike Willesee, durante cinco anos ata 1981. Casou co locutor e presentador de televisión Derryn Hinch en 1983. Ela e Hinch renovaron os seus votos antes de divorciarse en 1998.

Está casada co actor Sean Taylor.

 Filmografía 
 Ano Título Personaxe1966They're a Weird MobGirl on beach1970The Naked BunyipEla mesma 1971 Stork Anna1973Alvin PurpleSecond Sugar Girl 1974 Petersen Susie Petersen1975 Picnic at Hanging Rock Minnie The Removalists Marilyn Carter 1976 Caddie Josie 1982 Squizzy Taylor Dolly 1983 Abra Cadabra Primrose Buttercup (voz) 1996 Cosi Cherry 1997 The Two-Wheeled Time Machine Older Alice 1999 In the Red Unknown 2008 Three Blind Mice Bernie Fisher 2009 Early Checkout Cleaner2010 Animal Kingdom Janine "Smurf" CodySummer Coda Jen2011 Lois Lois 2012 The Five-Year Engagement Sylvia Dickerson-Barnes Silver Linings Playbook Dolores Solitano2013 Stoker Aunt Gwendolyn "Gin" Stoker Parkland Marguerite Oswald Haunt Janet Morello2014 Six Dance Lessons in Six Weeks Irene Mossbecker  Secuestrada Reigert The Voices Dr. Warren Maya the Bee Buzzlina Von Beena (voz) Magic in the Moonlight Grace2015 Last Cab to Darwin Dr. Farmer Equals Bess 2016 Goldstone The Mayor2017 The Polka King Barb Small Crimes Irma Denton The Disaster Artist Carolyn Minnott2018 Irreplaceable You Estelle Life of the Party Sandy Cook Out of Blue Miriam Rockwell Widows Agnieszka Bird Box Cheryl2019 Poms Sheryl Zeroville Dotty Elsewhere Mom2020 The Grudge Lorna Moody Stage Mother Maybelline Metcalf Never Too Late Norma McCarthy Penguin Bloom Jan 2021 Back to the Outback Jackie (voz) 2022 Father Stu Kathleen Long American Murderer Jeanne Wildflower Loretta 2024 Memoir of a Snail Pinky (voz)

 Notas 

 Véxase tamén 

 Ligazóns externas 
 Jacki Weaver no National Film and Sound Archive

Categoría:Nados en Nova Gales do Sur
Categoría:Nados en 1947
Categoría:Actores de cinema de Australia
Categoría:Actores de teatro de Australia
Categoría:Actores de televisión de Australia